
	ΠΡΕΣΒΕΙΑ ΤΗΣ ΕΛΛΑΔΟΣ 

ΛΟΝΔΙΝΟ

ΓΡΑΦΕΙΟ ΣΥΝΤΟΝΙΣΤΗ ΕΚΠΑΙΔΕΥΣΗΣ 

Ταχ. Δ/νση: 1Α Holland Park, W11 3TP, U.K.
Τηλ.: 020 7221 0093 -020 7221 5977
Email: educationofficelondon

HYPERLINK "mailto:educationofficelondon@gmail.com"@gmail.com

	        Λονδίνο,  17-08-2026
        Αρ.πρωτ.:   Φ.21/356



«Πρόσκληση εκδήλωσης ενδιαφέροντος για την πρόσληψη ωρομισθίων εκπαιδευτικών με σύμβαση ορισμένου χρόνου ( Self-employed), 
για το Ελληνικό Νηπιαγωγείο - Δημοτικό Σχολείο Λονδίνου και για το Ελληνικό Γυμνάσιο - Λύκειο Λονδίνου για το σχολικό έτος 2026-2027»
Το Γραφείο Συντονίστριας Εκπαίδευσης Λονδίνου 
Έχοντας υπόψη:
1. Το άρθρο 15 του Ν.4415/2016 (Α’159).
2. Το άρθρο 13 του Ν. 3149/2003 (Α’141).
3. Tην αριθμ. 83046/Η2/30-06-2020 (Β’ 2687) Υπουργική  Απόφαση.
4. Την αριθμ. 144060/Η2/21-11-2022 (Β’ 6010) Υπουργική  Απόφαση.
5. Το αριθμ. 107518/Η2/11-08-2026 έγγραφο του ΥΠΑΙΘΑ.
Καλεί
τους ενδιαφερόμενους εκπαιδευτικούς να υποβάλλουν αίτηση για πρόσληψη ως ωρομίσθιοι εκπαιδευτικοί με σύμβαση ορισμένου χρόνου ( self employed) για την κάλυψη εκπαιδευτικών αναγκών στο Ελληνικό Νηπιαγωγείο - Δημοτικό Σχολείο Λονδίνου και στο Ελληνικό  Γυμνάσιο – Λύκειο Λονδίνου για το σχολικό  έτος 2026-27, για διάστημα ορισμένο, με βάση τα εκπαιδευτικά τους καθήκοντα, στις κάτωθι ειδικότητες:

1. ΠΕ60 (Νηπιαγωγοί)  
2. ΠE70 ( Δάσκαλοι)
3. ΠΕ02 (Φιλόλογοι)

4. ΠΕ03  (Μαθηματικοί)

5. ΠΕ04.01 (Φυσικοί)

6. ΠΕ04.02 (Χημικοί) 

7. ΠΕ04.04 (Βιολόγοι) 

8. ΠΕ80 (Οικονομίας) ή ΠΕ78 (Κοινωνικών Επιστημών)
9. ΠΕ06 (Αγγλικής Γλώσσας)

10. ΠΕ05 (Γαλλικής Γλώσσας)

11. ΠΕ79.01 (Μουσικής)

12. ΠΕ08 (Καλλιτεχνικών)
13. ΠΕ78 ( PSHE)
Η μοριοδότηση των εκπαιδευτικών θα λάβει υπόψη τα ειδικότερα προσόντα και κριτήρια που ισχύουν για την απόσπαση των δημοσίων εκπαιδευτικών όπως αυτά ορίζονται στις αριθμ. 83046/Η2/30-06-2020 (Β΄2687) και 144060/Η2/21-11-2022 (Β΄6010) Υπουργικές Αποφάσεις. 
Θα ληφθούν υποψη οι προβλέψεις τόσο της ελληνικής νομοθεσίας όσο και της βρετανικής σε ό,τι αφορά το δικαίωμα απασχόλησης σε ελληνικό σχολείο (Independent school) στο Ηνωμένο Βασίλειο. 
Οι ενδιαφερόμενοι οφείλουν να αποστείλουν στη διεύθυνση ηλεκτρονικού ταχυδρομείου educationofficelondon@gmail.comτου Συντονιστικού Γραφείου Εκπαίδευσης Λονδίνουμε κοινοποίηση στη διεύθυνση ηλεκτρονικού ταχυδρομείου του Ελληνικού Νηπιαγωγείου & Δημοτικού Σχολείου Λονδίνου (londongreekprimary@gmail.com) ή/και  του Ελληνικού Γυμνασίου-Λυκείου  (hellenic_gym_lyk@yahoo.gr),έως  και την Παρασκευή 28 Αυγούστου  2026 τα εξής δικαιολογητικά: 
· Τη συνημμένη Αίτηση. 
· Έγγραφο ταυτοπροσωπίας (Ταυτότητα/ Διαβατήριο).
· Βιογραφικό Σημείωμα στα ελληνικά . 
· Βασικό Πτυχίο ΑΕΙ. 
· Επιπλέον Πτυχία/Πιστοποιητικά σύμφωνα με τα κριτήρια μοριοδότησης με βάση τις ανωτέρω Υπουργικές Αποφάσεις (Διδακτορική Διατριβή/ Διδακτορικό δίπλωμα, Μεταπτυχιακός τίτλος σπουδών, Δεύτερο Μεταπτυχιακό,Δεύτερο Πτυχίο ΑΕΙ, Πιστοποιητικό Γλωσσομάθειας Αγγλικής Γλώσσας (Γ2/Γ1), Πιστοποιητικό Γνώσης Δεύτερης Ξένης Γλώσσας (Γ2/Γ1/Β2), καθώς και Πιστοποιητικό γνώσης της ελληνικής γλώσσας (Γ2) ). 
· Όλοι οι τίτλοι σπουδών εφόσον προέρχονται από  ιδρύματα ανώτατης εκπαίδευσης  της αλλοδαπής πρέπει να είναι αναγνωρισμένοι από το ΔΟΑΤΑΠ/ΔΙΚΑΤΣΑ.

· Δικαιολογητικά που να αποδεικνύουν τυχόν εμπειρία διδασκαλίας σε σχολικές μονάδες της αντίστοιχης βαθμίδας.
· Πιστοποιητικό οικογενειακής κατάστασης. 

· Έγγραφο που να αποδεικνύει κατάσταση παραμονής στο Ηνωμένο Βασίλειο και δικαίωμα εργασίας στη χώρα. 

· Αριθμό DBS (Disclosure and Barring Service) ήαπόδειξηαίτησης για έκδοσή του ή Υπεύθυνη Δήλωση αποδοχής ελέγχου DBS πριν την πρόσληψη. 
· Αντίγραφο Ποινικού Μητρώου (εφόσον έχουν διαμείνει εκτός Ηνωμένου Βασιλείου). 
· Στοιχεία επικοινωνίας δύο ατόμωνγια συστάσεις (Referees). 
Για υποψηφίους με φορολογική κατοικία στο Ηνωμένο Βασίλειο:

· Επισημαίνεται ότι για τους υποψηφίους που δηλώνουν φορολογική κατοικία  στο Ηνωμένο Βασίλειο, πέραν των ανωτέρω δικαιολογητικών, απαιτείται η υποβολή επιπρόσθετων στοιχείωνγια τη διασφάλιση της ορθής φορολογικής τους μεταχείρισης βάσει της Σύμβασης Αποφυγής Διπλής Φορολογίας μεταξύ Ελλάδας και Ηνωμένου Βασιλείου . Συγκεκριμένα, θα πρέπει να προσκομίσουν:

· Πιστοποιητικό Φορολογικής Κατοικίας από την HMRC (Tax Residency Certificate).

· Αριθμό Μοναδικής Αναφοράς Φορολογουμένου (Unique Taxpayer Reference - UTR).

· Ότι  σε περίπτωση πρόσληψης, θα έχουν την υποχρέωση έκδοσης  τιμολογίων (invoices) για τις παρεχόμενες υπηρεσίες τους σύμφωνα με τη βρετανική φορολογική νομοθεσία, καθώς και την πλήρη ευθύνη για τη φορολογική τους συμμόρφωση και την εφαρμογή των διατάξεων της εν λόγω ΣΑΔΦ.

Σε συνέχεια της αποστολής και αξιολόγησης των δικαιολογητικών,  θα ακολουθήσει συνέντευξη των υποψηφίων, κατά τη διάρκεια της οποίας θα διευκρινιστούν οι ώρες εργασίας και λοιπές πληροφορίες.  

Η Αν. Συντονίστρια Εκπαίδευσης 

Σαραντούλα Δωροπούλου 

ΑΙΤΗΣΗ
	Επώνυμο: ……………………………….

Όνομα: …………………………………..

Διεύθυνση Κατοικίας: 

………………………………………………..

………………………………………………..

Διεύθυνση Ηλεκτρονικού Ταχυδρομείου: 

………………………………………………..

Τηλέφωνο: ……………………………….

Λονδίνο, ………./…………/……………..


	ΠΡΟΣ 

Γραφείο Συντονιστή Εκπαίδευσης 

Πρεσβεία της Ελλάδος στο Λονδίνο 

Αιτούμαι την πρόσληψή μου ως ωρομίσθιος  εκπαιδευτικόςμε σύμβαση ορισμένου χρόνου  και με  σχέση 
self -employed
στο…………………………………………………………….

(σχολική μονάδα)

Κλάδος:………………………………………………………

Συναινώ στην επεξεργασία των προσωπικών μου δεδομένων καθώς και στην έκδοση, δημοσίευση και ανάρτηση πινάκων, εγγράφων ή αποφάσεων από το Γραφείο Σ.Ε. Λονδίνου όπως προβλέπεται από τις διοικητικές διαδικασίες και τη διαδικασία πρόσληψης με βάση την ελληνική νομοθεσία. 

Δηλώνω υπεύθυνα ότι όλα τα δηλωθέντα στοιχεία και τα συνημμένα δικαιολογητικά είναι ακριβή και αληθή. 
Ο Αιτών/Η Αιτούσα 













